kardosdrur/scandi-wiki huggingface dataset:
Saracens F.C.

Saracens Rugby Football Club, også kend som Saracens F.C. eller bare Saracens, er et professionelt rugbyhold lokaliseret, som har hjemme i Watford, England. De er medlemmer af Guinness Premiership, som er den bedste rugbyliga i England. Holdet blev stiftet i 1876.

Rugbyklubber i England
Watford
Bevægeapparatet

Bevægeapparatet består af knogler, led og muskler. Bevægeapparatet udgør en funktionel enhed, som er underkastet nervesystemets kontrol. Svigter en enkelt komponent, spores virkningen på de funktionelt sammenhørende dele; f.eks kan stivhed i et led medføre svind af både knogler og muskler.

Menneskedrevet fremdrift
Afsporingen i Vigerslev (1986)

Den anden alvorlige afsporing i Vigerslev fandt sted 11. marts 1986, da godstog 6237 kørte forbi indkørselssignalet fra Vigerslev til Hvidovre Fjern Station og fortsatte ad afløbssporet og gennem sporstopperen, hvorefter lokomotivet kørte ned på Hvidovrevej og standsede ved den fjerneste støttemur. Lokomotivføreren forlod førerrummet og blev dræbt ved ulykken, formentlig af nedstyrtende kævler fra forreste vogn i toget.

Ulykken var næsten identisk med afsporingen i Vigerslev i 1974.

Det kunne fastslås at såvel signalsystemet som togets bremser var i orden. Konklusionen blev – ligesom i 1974 – at lokomotivføreren havde overset et stopsignal og derfor bremset for sent. DSB valgte som følge af denne og den tidligere ulykke at bygge en bro der førte afløbssporet over Hvidovrevej. Afløbssporet endte fortsat i en sporstopper, placeret mellem de to fjerntogsspor, men omkring år 2000 blev det fjernet, og de to spor løber nu sammen efter broerne over Hvidovrevej. Sikkerheden i tilfælde af signalforbikørsler baserer sig nu på at ATC kan nødbremse toget før det når sporsammenløbet.

Se også 
 Vigerslev-ulykken (1919)
 Afsporingen i Vigerslev (1974)

Jernbaneulykker i Danmark
Hvidovre
Begivenheder i 1986
Bad Liebenwerda

Bad Liebenwerda er en kurby i landkreis Elbe-Elster, in den sydvestlige del af tyske delstat Brandenburg. Den ligger ved floden Schwarze Elster, 57 km nordvest for Dresden, og 28 km øst for Torgau.

Nabobyer og kommuner til Bad Liebenwerda er Elsterwerda, Mühlberg, Uebigau-Wahrenbrück, Röderland og Elsterland. Over grænsen til Sachsen grænser Bad Liebenwerda kommunerne Nauwalde og Zeithain.

Byen er opdelt i følgende bydele:
Burxdorf, Dobra, Kosilenzien, Kröbeln, Langenrieth, Lausitz, Maasdorf, Möglenz, Neuburxdorf, Oschätzchen, Prieschka, Thalberg, Theisa, Zeischa og Zobersdorf.

Historie 
Byen er kendt i 1231 som Lievenwerde, og er nævnt med navnet Liebenwerda som en by i 1304. Liebenwerda var en del af Kurfyrstendømmet Sachsen and Kongeriget Sachsen til 1815. Efter Wienerkongressen blev området en del af Preussen Landkreis Liebenwerda. I 1905 fik Liebenwerda et kursted og i 1925 blev Bad for kurby føjet til navnet Liebenwerda, så det blev Bad Liebenwerda.
Mölndal

Mölndal ligger i udkanten af Göteborg. Byen ligger i Mölndals kommun og har ca. 37.000 indbyggere. 
Byen ligger omkring et stort trafikknudepunkt, hvor E6 og E20 fra Malmö løber sammen med de store motorvejsudfletninger omkring Stor-Göteborg med veje mod Oslo, Stockholm og Göteborg-Landvetter Airport. Byen er bl.a. kendt for sin store botaniske have samt slottet Gunnebo.

Mölndal er bl.a. venskabsby med Albertslund.
 

 
Forstæder til Göteborg
VM i skak 2011

VM i skak 2011, som organiseres af verdensskakforbundet FIDE, bliver en match mellem den til den tid siddende verdensmester (vinderen af VM i skak 2009), og vinderen af en kvalifikationsmatch i 2010 mellem vinderen af World Chess Cup i 2009 og vinderen af FIDE Grand Prix i 2008 – 2009.

Noter 

VM-matcher i skak
Sport i 2011
Børneteater

Børneteater er teater målrettet børn. Teater for børn kan have to formål: Det kan være ren underholdning eller have en pædagogisk indfaldvinkel, der har til formål at stimulere børnene.

Børneteatre i Danmark
Ishøj Teater er et af Danmarks mest besøgte børneteatre.

Eksterne links 

Teater
Randsfjordbanen

Randsfjordbanen er en jernbanestrækning i Norge, der går fra Drammen, via Hokksund, Vikersund, Tyristrand, Hønefoss, Heen, Eggemoen i Buskerud til Randsfjord Station i sydvestenden af Randsfjorden ved Jevnaker i Oppland. Banen stod færdig 12. oktober 1868 og var oprindeligt smalsporet, men den blev udvidet til normalspor i 1909.

Den 11. juni 1863 vedtog Stortinget, med 65 mod 44 stemmer, at bygge banen. Den 31. oktober 1866 blev første del af strækningen åbnet. Den knyttede Vikersund og Drammen sammen. Den 1. december 1867 blev også Skjærdalen på Tyristrand knyttet til strækningen. Senere blev også arbejdet med at bygge en jernbanestation i Hønefoss færdig, og den 12. oktober 1868 kunne toget køre helt fra Drammen til Randsfjord station ved Randsfjorden. Randsfjordbanen, som den blev døbt, var den femte jernbanestrækning i Norge.

I Drammen er der forbindelse til Oslo med Drammenbanen og Vestfoldbanen. I Hokksund er der forbindelse med Sørlandsbanen i retning mod Kongsberg. I Vikersund grener veteranbanen Krøderbanen af.
Ved Heen station grener Sperillbanen af.
På Hønefoss grener Bergensbanen af mod øst (Roa) og vestover mod Bergen.

Banen blev elektrificeret fra Hokksund til Hønefoss i 1959. Persontrafikken blev nedlagt fra 26. maj 1968, efter 100 års drift. Linjen mellem Bergermoen og Randsfjord blev uden trafik fra 1. januar 1981 og i løbet af 1984 blev skinnerne på denne strækning fjernet og lavet om til gang- og cykkelsti. Den 7. januar 2001 blev lokaltrafikken mellem Hokksund og Hønefoss indstillet som følge af lave passagertal. Trafikken blev genoptaget i 2003 men indstillet igen i 2004.

Litteratur

Eksterne henvisninger 

Jernbanestrækninger i Norge
.rs

.rs er et nationalt topdomæne der er reserveret til Serbien.

rs
.me

.me er et nationalt topdomæne der er reserveret til Montenegro.

me
Skallerup Kirke (Hjørring Kommune)

Skallerup Kirke består af romansk kor og skib med vesttårn, sakristi og våbenhus bygget i sengotisk tid. De romanske dele er opført af granitkvadre.

Kirkens ydre 

Sakristiet er bygget af en blanding af kvadre og munkesten og har loft med krydshvælv og udvendig glat gavl; det samme gælder våbenhuset. Fra samme tid stammer også tårnet, som er skalmuret. Det bruges ikke mere til ophængning af kirkeklokkerne. Glamhullerne er tilmurede og klokkerne er i dag ophængt i en fritstående klokkestabel.

I kirkens ydermure findes tre skakbrætsten, en i våbenhusets sydmur med 8 vandrette og 8 lodrette rækker, en på nordsiden af skibet med 9 vandrette og 7 lodrette rækker og en på nordsiden af tårnet med 10 vandrette og 8 lodrette rækker.

Kirkens indre 

Imellem kirkens skib og kor er den oprindelige korbue bevaret. Tårnet er åbent med en spidsbue ind til skibet.

Kirkens inventar 

Alteret er opmuret af kvadersten og bærer en efterreformatorisk fløjaltertavle fra 1600. Prædikestolen er fra 1603. Både altertavle og prædikestol stammer fra Niels Ibsens værksted.

I koret står et sengotisk skab i højre side. I venstre side hænger som epitafium for Hans Wulf Unger og hans hustru en anetavle, som med våbenskjolde viser slægtens gamle adelsskab. Desuden er der en gravsten med latinsk indskrift.

På skibets nordvæg er ophængt et stort sengotisk krucifiks, som oprindeligt har været ophængt over korbuen.

Orglet er anbragt i tårnrummet.

Noter

Eksterne kilder/henvisninger 

 Skallerup Kirke hos KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
Krængeteknik

Krængeteknik er en mekanisk anordning i visse jernbanevogne og lokomotiver, som sætter dem i stand til at krænge, eller "vippe", vognkassen til siderne, når de kører gennem et sving, på samme måde som bl.a. cyklister "læner sig indad i svinget", når de skal dreje.

Når toget krænger, flyttes en større del af massen ind i kurvens inderside, og modvirker dermed den centrifugalkraft, der søger at få toget til at fortsætte ligeud (og dermed forlade sporet) – på den måde kan toget passere et sving med større fart end et tilsvarende tog uden krængeteknik på samme strækning.

Teknikken kendes også fra visse vejkøretøjer som f.eks. Yamahas TriCity og andre trehjulede motorcykler.

Eksempler 

 Acela Express i USA
 Alaris i Spanien
 Cisalpino mellem Italien og Schweiz
 ICE T og ICE TD i Tyskland
 RABDe 500 i Schweiz
 Pendolino i Italien
 Talgo pendular i Spanien
 X 2000 i Sverige

Jernbanemateriel
Puls

Puls er et udtryk for, hvor mange gange hjertet trækker sig sammen og pumper blod ud i minuttet. Denne bevægelse kaldes også for hjerteslag. 60 hjerteslag på et minut er en puls på 60. En puls på under 50 defineres som bradykardi (langsom puls), mens en puls på over 100 defineres som tachychardi (hurtig puls).

Hvis man arbejder hårdt, har musklerne brug for megen energi, det får hjertet til at øge aktiviteten. Omvendt vil pulsen blive lavere under hvile, da kroppen ikke er særlig aktiv.

Hjerteaktiviteten er meget individuel og afhænger bl.a. af fysisk kondition. Almindeligvis har de fleste mennesker en hvilepuls på 60, mens veltrænede kan nå ned på 40 – eller endnu mindre. De bedste Tour de France cykelryttere gennem tiden har haft en hvilepuls i omegnen af 30. Det skyldes, at hjertets slagvolumen er højere hos de veltrænede – der pumpes mere blod ud ved hvert slag, og at blodet kan transportere mere ilt. Det  opnås ved højdetræning eller doping.

Forskning har vist, at hvilepulsen har stor indvirkning på levetiden, og at en høj hvilepuls kan koste op til fem leveår.

Ud over formen påvirkes pulsen af faktorer som:
 Lufttemperatur
 Kroppens holdning
 Følelser
 Kropsstørrelse
 Medicin

Eksterne henvisninger 
 Pulsen i Hjerteforeningen

Referencer 

Hjerte
Rørosbanen

Rørosbanen er en 431 km lang jernbanestrækning i Norge, der går mellem Hamar og Trondheim (via Elverum). Den blev bygget i perioden 1862-77, officielt åbnet 13. oktober 1877, og er dermed Norges ældste stambane, dvs. en jernbanelinie som forbinder to landsdele.

Linjen er tilknyttet Meråkerbanen, Dovrebanen og Solørbanen. Højeste punkt på strækningen er 670 moh., ved Harborg (mellem Glåmos og Rugldalen), noget som ikke er specielt højt for en stambane. Jernbanelinien er ikke elektrificeret. Som udgangspunkt blev den bygget som en smalsporet jernbane med 1.067 mm. sporbredde. Dagens jernbaner har en sporbredde på 1.435 mm., og det var ikke før ombygningen i perioden 1917-41 at Rørosbanen også gik over til normalspor. Den er en af de få norske banestrækninger som ikke er elektrificeret.

Den 4. januar 2000 kolliderede to tog ved Åsta på denne linje, og 19 menneskeliv gik tabt. Se Åsta-ulykken.

Fremtidsplaner 
Regeringen og Jernbaneverket har planer om fremtidige højhastighedsbaner i Norge. Et tysk forskningsinstitut udfører en udredning af mulige alternativer. De foreslår at den fremtidige højhastighedslinie Oslo-Trondheim skal gå langs Rørosbanen. Det er lettere at bygge her, der er mere plads i Østerdalen end Gudbrandsdalen. Strækningen Elverum-Tynset-Berkåk er den korteste mellem Oslo-Trondheim.

Jernbanestrækninger i Norge
Svend Saaby

Hans Ludvig Svend Saaby (15. juli 1910 i København – 8. februar 1995 på Frederiksberg) var en dansk kordirigent, der som leder af en række kor i Danmarks Radio var eksponent for underholdningsmusik af høj kvalitet. Han tog lærereksamen i 1931 og siden var medlem af vokalgruppen De 3 fra Radioen (med Ingvar Blicher-Hansen og Knud Vad Thomsen). Han var leder af Weekendhyttens kor 1942-49, Statsradiofoniens Underholdningskor fra 1949 og Svend Saaby-koret fra 1958. Han skrev som regel selv korarrangementerne (ca. 800).

Eksterne links 
 , Frederiksberg Ældre Kirkegård

Dirigenter fra Danmark
STS-41-B

STS-41-B (Space Transportation System-41-B) var Challengers fjerde rumfærge-mission.

Opsendt 3. februar 1984 og vendte tilbage den 11. februar 1984.

Besætning 
   Vance Brand (kaptajn)
   Robert Gibson (pilot)
   Bruce McCandless (missionsspecialist)
   Ronald McNair (missionsspecialist)
   Robert Stewart (missionsspecialist)

Missionen 

Hovedartikler:

Eksterne henvisninger 

 STS-41-B NASA 

Rumfærgeprogrammet
Solørbanen

Solørbanen er en jernbanestrækning i Norge, der går fra Kongsvinger til Elverum. Banen var færdig 4. december 1910 (Kongsvinger-Flisa blev åbnet allerede i 1893). Der var persontrafik på banen frem til begyndelsen af 1990'erne. Nu går der kun nogle få godstog (for det meste tømmer).

Trondheimstoget blev kørt på Solørbanen; dagtoget gik her i perioderne 1943-1946 og 1986-1989. I tiden 1986-1991 gik nattoget også her.

Banen er 94 km lang og er en af de få baner som ikke blev elektrificeret.

Vigtige stationer på strækningen var Kirkenær, Flisa og Braskereidfoss.

Jernbanestrækninger i Norge
Etableret i 1893
FIDE Grand Prix

FIDE Grand Prix er en serie turneringer arrangeret af verdensskakforbundet FIDE. Vinderen af Grand Prix-serien får en kvalifikationsmatch mod vinderen af World Chess Cup om en match mod den regerende verdensmester. Turneringen arrangeres første gang i 2008 – 2009.

Grand Prix 2008 – 2009

Spilledatoer og -steder 
Grand Prix-serien i 2008 – 2009 består af seks turneringer med 14 deltagere i hver:
 1) 20. april – 6. maj 2008 i Baku, Aserbajdsjan.
 2) 30. juli – 15. august 2008 i Krasnojarsk, Rusland.
 3) 13. december – 29. december 2008 i Doha, Qatar.
 4) 14. april – 28. april 2009 i Montreux, Schweiz.
 5) 1. august – 17. august 2009 i Elista, Rusland.
 6) 7. december – 23. december 2009 i Karlovy Vary, Tjekkiet.

Istanbul, Tyrkiet, og Teheran, Iran, er reservebyer.

De kvalificerede til at deltage i Grand Prix-serien i 2008 – 2009 har forpligtet sig til at deltage i minimum fire ud af seks turneringer. Reserver indkaldes efter FIDEs regler.

Grand Prix pointskala 
Ved hver turnering kan man dels vinde pengepræmier, dels point til Grand Prix-serien efter følgende skala:

Ved ligestilling deles points og præmiepenge. I den samlede Grand Prix-stilling tæller man spillernes tre bedste resultater. Ved ligestilling findes en række tiebreak-regler.

Grand Prix skema 
De 14 øverste i skemaet har kvalificeret sig gennem deres resultater ved verdensmesterskaber og World Cup eller gennem deres ranglisteplacering.

Noter 

Skakturneringer
Spikkestadlinjen

Spikkestadlinjen er en jernbanestrækning i Norge, der går fra Asker til Spikkestad Station. Spikkestadlinjen er en del af den Gamle Drammenbane, som blev åbnet 3. juni 1872 og gik fra Oslo V til Drammen via Lierbyen i Lier kommune.

I 1973 blev Lieråsen tunnel på Drammenbanen åbnet, og trafikken til Drammen blev lagt om til, at gå på den nye og kortere jernbanestrækning. Den nye tunnel kortede rejsetiden ned mellem Oslo og Drammen med 45 minutter. Sidste tog mellem Spikkestad og Brakerøya gik den 2. juni 1973. Strækningen mellem Asker og Spikkestad blev beholdt til lokaltrafik.

Billeder langs linjen 

Jernbanestrækninger i Norge
Channel 4

Channel 4 er en statsejet britisk public service tv-kanal, der startede med at sende 2. november 1982 som alternativ til de to eksisterende public servie-tv-kanaler BBC og ITV.  

Channel 4 var bl.a. forbillede for det danske TV 2. Den er 100% reklamefinansieret. Samtlige udsendelser produceres af eksterne producentselskaber. ITV finansierede oprindeligt driften af kanalen, men den har siden 1993 været økonomisk uafhængig af ITV. Fra starten har Channel 4 været underlagt en public service-forpligtelse, der bl.a. indebærer at kanalen skal sende nyheder, information og undervisning.

Fra 1982 til 1990 blev kanalen styret af Independent Broadcasting Authority, der også forestod reklamesalg til kanalen. Siden 1990 har kanalen været ledet af en bestyrelse delvist udpeget af Independent Television Commission, ligesom reklamesalget har været i stationens egne hænder siden da. Omorganiseringen betød samtidig, at kanalens publikum voksede kraftigt. På indholdssiden blev amerikansk fiktion og originale britiske programmer, særligt underholdning, de dominerende elementer. Ofte har kanalen sendt programmer, der var kontroversielle og på kanten af hvad der blev regnet for anstændigt, og har medvirket til at flytte grænserne for hvad man kan vise på tv. Et eksempel herpå er reality-serier som Big Brother. De nye tiltag betød stærkt stigende seertal. Channel 4 har desuden deltaget i co-produktion af film, der både har været vist i biografen og på Channel 4, eks. Fire bryllupper og en begravelse. 

Kanalen bliver distribueret i England, Skotland og Nordirland. En særlig variant, S4C, sendes i Wales. S4C sender både Channel 4-programmer og wailisik egenproduktion. I resten af verden kan kanalen ikke modtages.

Channel 4 driver desuden kanalerne E4, More4 (for det voksne publikum), Film4, 4seve og 4music og radiostatioerne 4radio og Oneword samt internettjenesten 4onD. Koncernen omsætter for 894,3 mio. £ (2005).

Eksterne henvisninger 

 Channel 4's hjemmeside

 
Tv-kanaler fra Storbritannien
Medievirksomheder fra Storbritannien
Etableret i 1982
Public service-medier
Skallerup-Vennebjerg-Mårup Pastorat

Skallerup-Vennebjerg-Mårup Pastorat er et pastorat i Hjørring Søndre Provsti, Aalborg Stift med de tre sogne:
Skallerup Sogn
Vennebjerg Sogn
Mårup Sogn
I pastoratet er der fire kirker
Skallerup Kirke
Vennebjerg Kirke
Mårup Kirke (som er truet af havet og derfor siden 1928 ude af regelmæssig brug)
Lønstrup Kirke

Pastorater i Aalborg Stift
Poul Nielsen

Poul Nielsen er navn på flere personer:

 Poul Nielsen (atlet) – dansk atlet
 Poul "Tist" Nielsen – dansk landsholdsfodboldspiller
 Poul Nielsen (B93) – dansk landsholdsfodboldspiller
 Poul Nielsen (musikforsker) – dansk musikforsker
 Poul Nielsen (Hvalsø IF) – formand for Hvalsø Idrætsforening
 Poul Nielsen (rektor) – rektor for Sankt Annæ Gymnasium
 Poul Nielsen (skuespiller) – skuespiller
 Poul Nielsen (borgmester) – borgmester for Slangerup Kommune
 Poul Lindor Nielsen – borgmester for Roskilde Kommune
Knud Vad Thomsen

Knud Vad Thomsen (24. marts 1905 i Fredericia – 2. februar 1971 i København) var en dansk komponist, der især er blevet kendt for sine velformede melodier til Til glæden. Hulde engel (1938), Jeg plukker fløjsgræs (1951) og Tørresnoren (1955). Han tog lærereksamen i 1926 og var sangkonsulent ved Frederiksberg Skolevæsen. Medlem af vokalgruppen De 3 fra Radioen og skrev desuden musik til radioens børnetimer.

Sange 

 Aquavitten (1959, Hans Hartvig Seedorff)
 Bissekræmmeren (1947, Nis Petersen)
 Cedric og Beatrice (1951, Jens Louis Petersen)
 De tyve bajere (Poul Sørensen)
 Forår ved Mariager Fjord (Nis Petersen)
 Jeg plukker fløjlsgræs (1951, Sigfred Pedersen)
 Krikken linder det trætte ben (1929, Aage Berntsen)
 Til glæden (Hulde engel) (1938, St. St Blicher)
 Tørresnoren (1955, Sigfred Pedersen)
 Sange i Wikisource

Eksterne kilder/henvisninger 
 

Komponister fra Danmark
Lærere fra Danmark
Embedsmænd på Frederiksberg
Danskere i 1900-tallet
Personer fra Fredericia
STS-41-C

STS-41-C (Space Transportation System-41-C) var Challengers femte rumfærge-mission.

Opsendt 6. april 1984 og vendte tilbage den 13. april 1984.

Besætning 
   Robert Crippen (kaptajn)
   Francis Scobee (pilot)
   George Nelson (missionsspecialist)
   James van Hoften (missionsspecialist)
   Terry Hart (missionsspecialist)

Missionen 

Hovedartikler:

Eksterne henvisninger 

 STS-41-C NASA 

Rumfærgeprogrammet
Øllebølle

Øllebølle er en lille landsby ret øst for Vester Ulslev på Lolland. Landsbyen befinder sig i Guldborgsund Kommune og tilhører Region Sjælland.

Den nævnes førte gang i skriftlige kilder år 1468. Navnet kommer sandsynligvis af et oldnordisk ord for "damp" eller "tåge", ylr, kombineret med endelsen -bølle, der er det samme ord som "bolig": altså "den tågede boplads". Ca. 500 m nordvest for landsbyen lå den mosestræking, der i så fald blev hentydet til.

Administrativt/kirkeligt tilhørsforhold

Tidligere 
 Musse Herred, Ålholm Len, Ålholm Amt, Maribo Amt, Storstrøms Amt, Vester Ulslev sognekommune, Nysted Kommune
 Fyens Stift

Nuværende 
 Region Sjælland, Guldborgsund Kommune
 Lolland-Falsters Stift, Lolland Østre Provsti, Øster Ulslev-Vester Ulslev-Godsted Pastorat, Vester Ulslev Sogn

Eksterne henvisninger 

 Trap Danmark (1955)
 Maribo Amts stednavne (1954)
 Kort over Vester Ulslev sogn med grænserne for landsbyerne Sørup, Sløsse, Vester Ulslev, Øllebølle, Sandager og Handermelle 

Lokaliteter på Lolland
Lokaliteter i Guldborgsund Kommune
De 3 fra Radioen

De 3 fra Radioen var en dansk vokalgruppe, der bestod af Ingvar Blicher-Hansen (1911- 95) , Svend Saaby (1910 – 95) og Knud Vad Thomsen (1905 – 71). Trioen kunne høres live i Danmarks Radio og indspillede desuden en række grammofonplader( ca. 20) f.eks. Den lyse nat (1940) og Rococo Menuet (1943).

Musikgrupper fra Danmark
STS-41-G

STS-41-G (Space Transportation System-41-G) var Challengers sjette rumfærge-mission.

Opsendt 5. oktober 1984 og vendte tilbage den 13. oktober 1984.

Besætning 
   Robert Crippen (kaptajn)
   Jon McBride (pilot)
   Kathryn Sullivan (missionsspecialist)
   Sally Ride (missionsspecialist)
   David Leestma (missionsspecialist)
   Marc Garneau (Canadian Space Agency)
   Paul Scully-Power (oceanograf fra US Naval Undersea Warfare Center)

Missionen 

Hovedartikler:

Eksterne henvisninger 

 STS-41-G NASA 

Rumfærgeprogrammet
Gibson Thunderbird

Thunderbird er en el-bas, som er lavet af firmaet Gibson. Bl.a. John Entwistle fra The Who, Gene Simmons fra Kiss, Nikki Sixx fra Mötley Crüe, Shavo Odadjian fra System of a Down og Wili Jønsson fra Gasolin' har anvendt Thunderbird-modellen.

Eksterne henvisninger 

http://www.gibson.com/en%2Dus/divisions/gibson%20usa/products/bass/thunderbirdiv/ 

Basser
Thunderbird
Ingvar Blicher-Hansen

Ingvar Balduin Blicher-Hansen (18. maj 1911 i Græsted – 13. juli 1995) var en dansk direktør, impresario og forfatter, der blev kendt som en af initiativtagerne til opførelserne af musicalen My Fair Lady i Falkonerteatret i 1959-60. 
Medlem af vokalgruppen De 3 fra Radioen (1935-45).

Litteratur 
 Små glimt af store stjerner – en impresario fortæller om kunstnere han har kendt, 1971 / efterskrift af Jens Louis Petersen

Eksterne henvisninger 
 

Selvbiografer fra Danmark
Erhvervsfolk fra Danmark
Dansksprogede forfattere fra Danmark
It Won't Take Long

"It Won't Take Long" er en sang, der blev skrevet af sangskriverparret Mick Jagger og Keith Richards til bandet The Rolling Stones album A Bigger Bang fra 2005.

Til den indspillede version sang Jagger, mens Richards spillede den elektriske guitar sammen med Ron Wood, hvor Wood spillede soloen. Trommerne spillede Charlie Watts, mens Darryl Jones spillede bass. Orgelet blev spillet af Chuck Leavell. Koret bestod af Jagger og Richards .

Eksterne henvisninger 

Tekst

Fodnote 

Rolling Stones-sange
Sange fra 2005
John Bodkin Adams

John Bodkin Adams (født 21. januar 1899, død 4. juli 1983) var en engelsk praktiserende læge. Han var mistænkt for seriemord.

Biografi 
Adams blev født i Randalstown i County Antrim i Nordirland og flyttede til Eastbourne i 1922, hvor han begyndte at arbejde som læge.

Bøger 
 Sybille Bedford, The Trial of Dr. Adams. Grove Press, 1958
 Marshall Cavendish, Murder Casebook 40 Eastbourne's Doctor Death, 1990
 Pamela V. Cullen, A Stranger in Blood: The Case Files on Dr John Bodkin Adams, London, Elliott & Thompson, 2006, 
 Percy Hoskins, Two men were acquitted: The trial and acquittal of Doctor John Bodkin Adams, 1984
 Patrick Devlin Easing the passing: The trial of Doctor John Bodkin Adams, 1985
 Rodney Hallworth, Mark Williams, Where there's a will... The sensational life of Dr John Bodkin Adams, 1983, Capstan Press, Jersey 
 John Surtees, The Strange Case of Dr. Bodkin Adams: The Life and Murder Trial of Eastbourne's Infamous Doctor and the Views of Those Who Knew Him, 2000

TV 
 The Good Doctor Bodkin Adams, (1986) hos Timothy West.

Noter

Se også 
Dr Harold Shipman – en engelsk praktiserende læge og en af vor tids mest ”produktive” seriemordere

Eksterne henvisninger 
 Adams 
 Time magazine, 28/01/1957. 

Personer frikendt for mord
Læger fra Storbritannien
Seriemordere fra Storbritannien
John Gregory

John Charles Gregory (født 11. maj 1954 i Scunthorpe, England), er en tidligere professionel fodboldspiller.

Fodboldspillere fra England
Fodboldspillere fra Northampton Town F.C.
Fodboldspillere fra Aston Villa F.C.
Fodboldspillere fra Brighton & Hove Albion F.C.
Fodboldspillere fra Queens Park Rangers F.C.
Fodboldspillere fra Derby County F.C.
Fodboldspillere fra Plymouth Argyle F.C.
Fodboldtrænere fra England
Personer fra Scunthorpe